Печели четвъртото място на волейболния турнир на летните олимпийски игри в Лондон през 2012 г. с отбора на България. Там е избран за най-добър защитник в турнира. В следващите две големи състезания през 2013 година – Световната лига и Европейското първенство, също заема четвъртите места. Салпаров печели Шампионската лига по волейбол през 2015 г. Заедно със своите съотборници от руския Зенит (Казан) той триумфира на финала срещу полския Асеко Ресовия (Жешув) с 3:0 (25:22, 25:23, 25:21). Салпаров е избран за либеро №1 на турнира „Файнъл 4“ в Берлин.